**SCARLATINA si riscul de transmitere in colectivitati**

Pentru ca scarlatina se transmite pe cale respiratorie, riscul de transmitere in colectivitati este mai mare decat la alte boli infectiase si mai dificil de gestionat.

[Scarlatina](https://www.formaremedicala.ro/educatie-pacienti/scarlatina-simptome-diagnostic-si-tratament/) este o boala contagioasa care se transmite prin contact direct cu bolnavii de scarlatina sau cu alte infectii streptococice. Se considera ca in lunile de toamna (noiembrie, mai ales) scarlatina are incidenta maxima.

O categorie expusa unui risc major sunt **prescolarii si scolarii** in colectivitatea carora se pot dezvolta focare epidemice.

**Factori de risc in scarlatina**

Streptococul beta-hemolitic de grup A, agentul care cauzeaza scarlatina, poate fi transmis pe cale respiratorie, prin contactul cu secretiile unei persoane expuse, prin stranut sau tusit, vorbit, cantat.

O persoana risca sa se imbolnaveasca de scarlatina daca isi atinge cu mana gura, nasul sau ochii dupa ce a intrat in contact cu agentul patogen (streptococul).

**Simptome pentru diagnosticarea in scarlatina**

Centers for Disease Control and Prevention precizeaza manifestarile principale care pot fi identificate la un bolnav de scarlatina:

* Gat inflamat, rosu
* Febra ridicata
* Iritatie de culoarea rosie la coate
* Un invelis albicios la nivelul limbii
* Dureri de cap
* Ameteli
* Varsaturi
* Inflamatia ganglionilor
* Dureri ale corpului

**Masuri de preventie in scarlatina**

In cazul in care un copil are scarlatina, medicul recomanda parintilor sa evite contactul copilului cu alti copii la scoala sau in alte locuri publice, pe durata bolii.

Hainele sau alte obiecte cu care un bolnav de scarlatina a intrat in contact trebuie spalate foarte bine si dezinfectate.

In cazul in care o persoana a atins aceste obiecte se recomanda **spalatul foarte bine pe maini cu apa si sapun**. Folosirea ulterioara de dezinfectanti este un plus.

Se recomanda o igiena atenta in baie, bucatarie, in cazul covoarelor, jucariilor.

Scoaterea copilului din colectivitate pentru a intrerupe lantul de raspandire a infectiei este prima indicatie in acest caz. Dezinfectia este, de asemenea, importanta. Apoi medicul de familie si medicul specialist vor urmari cazul.